AFRIKAANSE OPSOMMING: Sedert die 1990's was daar 'n verskuiwing van menslike veiligheid wat aanleiding gegee het tot 'n meer mensgesentreerde benadering tot sekuriteit. Binne hierdie konteks, het feministe begin om te pleit vir 'n meer geslagsbenadering tot menslike veiligheid en vir die uitgebreide rol van vroue in vredesprosesse, insluitende vredesoperasies. Dit het gepaard gegaan met die besef dat oorlog mans en vroue verskillend raak en dat meer vroue in die weermag en in vredesoperasies nie net nodig is nie, maar noodsaaklik is om die operasionele doeltreffendheid van die vredesending te verbeter. Daar is volhou dat vroue 'n aantal bydraes tot vredesoperasies maak soos die verhoging van die vermoë om seksueel geslagsgebaseerde geweld (SGBV) aan te spreek; verbeterde toegang tot die plaaslike bevolkings; verbeterde versameling van gemeenskapsgebaseerde intelligensie; en die verbetering van geslagsgelykheid en vermindering van diskriminasie. Terwyl dit die geval mag wees, is daar verskeie uitdagings wat vroue verhinder om doeltreffend bydraes tot vredesoperasies (VOs) te lewer en baie van hierdie eise is nie gestaaf met empiriese bewyse nie. Hierdie studie ondervra hierdie eise deur ondersoek in tel stel in verband met die opleiding, rol en uitdagings wat vroue in die gesig staar in vredesmagte en om te sien of hulle wel 'n unieke bydrae tot vredesoperasies maak. Om mee te begin, wys die studie uit dat die werwing van vroue vir die Zambiese Leer en Zambiese polisie gebaseer is op die beginsels van geslagsgelykheid, sonder inagneming van geslagverskille. Vroue word nie gewerf op grond van spesifieke vroulike eienskappe nie. Hierna word vroue gesosialiseer in die weermag in die dieselfde manier as mans. Die kultuur van beide die polisie en instellings is manlik en vroue word verwag om hierdie eienskappe aan te neem wat ten wese vroulikheid verskraal. Die volharding van patriargie in gasheerlande bied ook 'n groot uitdaging in so ver dit die benutting van vroue vredesmagte betref. Die teenwoordigheid van vroulike vredesmagte en die boodskap wat hulle dra, het min impak op die geslag verhoudings in die gasheerland. Bykomend hiertoe is daar bekommernis oor die veiligheid van vroue in vredesoperasies in die gasheer lande, wat hul bydraes verder beperk. Verder, die onvoldoende opleiding wat vroulike vredesmagte ondergaan, inhibeer die bydraes wat vroue kan maak vir vredesoperasies. In hierdie verband, is daar belangrike verskille tussen die militêre en polisie personeel. Dit is duidelik dat in die algemeen vredesmagte van die polisie meer sensitief vir geslagskwessies is as die militêre vredesmagte. Dit is as gevolg van die aard van hul rolle en funksies. Nieteenstaande is daar uitdagings wat vroue in albei hierdie sekuriteit dienste in die gesig staar en wat hul optimale benutting beïnvloed. Ten einde hierdie uitdagings aan te spreek, beveel hierdie studie aan dat beide die weermag en die polisie geslag opleiding vir vredesmagte verbeter, dat die waarde van die vroulike eienskappe erken word en dat 'n omgewing wat bevorderlik is vir vroue geskep word.